સરદાર જડ રૂઢિઓ, કુરિવાજો, અંધશ્રધ્ધા, વ્યસનો, ગંદકી જેવી બદીઓના સખ્ત વિરોધી હતા. એક પ્રસંગે તો તેમણે કહેલું, "જ્યારે અમે સત્તા પર આવીશું ત્યારે એવો કાયદો કરીશું કે 12-13 વર્ષની દીકરીને પરણાવનાર વ્યક્તિને ફાંસીએ ચઢાવવામાં આવે કે ગોળીએ દેવામાં આવે. છોકરીઓ ચૌદ પંદર વર્ષે તો માતા બની જાય છે અને પછી નાની ઉંમરે વિધવા બને છે. આવું ક્યાં સુધી ચાલશે? તમને દેખાતું નથી કે તમે તમારી દીકરીઓને મારી રહ્યા છો?"